DJEČJI VRTIĆ «KOMIŽA»

GURNJI PUT 16

KOMIŽA

Klasa: 601-03/25-01/01

UrBroj: 2181-5-1-02-25-1

Komiža, kolovoz 2025.

 GODIŠNJE IZVJEŠĆE O OSTVARIVANJU PLANA I PROGRAMA

 RADA DJEČJEG VRTIĆA KOMIŽA ZA PEDAGOŠKU GODINU

2024/2025

 Ravnateljica:

 \_\_\_\_\_\_\_\_\_\_\_\_\_\_\_

 ( Ana Žitko )

Sadržaj

1. OSNOVNI PODACI O VRTIĆU

2. USTROJSTVO RADA

3. MATERIJALNI UVJETI RADA

Nabava i nadopuna didaktike i potrošnog materijala

4. NJEGA I SKRB ZA TJELESNI RAST I RAZVOJ DJECE

Mjere zdravstvene zaštite

Zdravstveni odgoj

Prehrana

Sanitarno-higijenski uvjeti

5. ODGOJNO – OBRAZOVNI RAD

Program predškole

6. STRUČNO USAVRŠAVANJE ODGOJNO-OBRAZOVNIH DJELATNIKA

7. SURADNJA S RODITELJIMA

8. SURADNJA S VANJSKIM ČIMBENICIMA

9. GODIŠNJE IZVJEŠĆE RADA RAVNATELJICE

10. IZVJEŠĆE O RADU PEDAGOGINJE

11. GODIŠNJE IZVJEŠĆE RADA ZDRAVSTVENE VODITELJICE

12.VREDNOVANJE PROGRAMA

1. OSNOVNI PODACI O VRTIĆU

Naziv: Dječji vrtić Komiža

Sjedište: Gurnji put 16

Tel/fax: 021/713-035

Grad: Komiža

Osnivač: Grad Komiža

Županija: Splitsko-dalmatinska

E-mail: dv-komiza@st.t-com.hr

 ravnateljica@djecjivrtickomiza.hr

OIB: 91437001004

Dječji vrtić Komiža (u daljnjem tekstu: Dječji vrtić) organizira i provodi programe njege, odgoja, naobrazbe, zdravstvene zaštite i prehrane za djecu od navršene godine dana života do polaska u osnovnu školu. Predškolski odgoj ostvaruje se u skladu s razvojnim osobinama i potrebama djece, te socijalnim, kulturnim, vjerskim i drugim potrebama obitelji na temelju Državnog pedagoškog standarda predškolskog odgoja i obrazovanja (NN 63/08 i 90/10).

1. USTROJSTVO RADA

Dječji vrtić Komiža na otoku Visu predškolska je ustanova u kojoj se provodi predškolski odgoj i obrazovanje djece u dobi od navršene prve godine života do polaska u osnovnu školu. Sjedište ustanove je u Komiži, Gurnji put 16.

Na početku pedagoške godine u vrtiću su formirane tri odgojne skupine:

* Jedna mješovita skupina djece od prve do treće godine života u 10-satni program

 **-** 9 djece

* Dvije mješovite skupine djece od navršene treće dogine do polaska u školu u 10-satni program

  **-** prva mješovita 12 djece

 **-** druga mješovita 13 djece

Ukupno je tijekom pedagoške godine pristiglojoš devet (9)zahtjeva za naknadni upis. Komisija za upis djece u Dječji vrtić razmotrila je pristigle zahtjeve te djecu upisala u vrtić sukladno raspoloživim kapacitetima.

Kroz srpanj i kolovoz organizirano je ljetno dežurstvo za djecu zaposlenih roditelja te je u tom razdoblju vrtić pohađalo 20-30 djece.

DJELATNICI

U Dječjem vrtiću Komiža ukupno je bilo zaposleno 7 odgojiteljica ( 3 na neodređeno i 4 na određeno vrijeme) 1 pomoćnica za djecu s teškoćama u razvoju, 2 spremačice ( nepuno radno vrijeme 0,5) jedna kuharica, jedna pomoćna kuharica- servirka i jedna administrativno- računovodstvena radnica ( nepuno radno vrijeme 0,5). Od ožujka 2024. godine zaposlena je i stručna suradnica Pedagoginja na neodređeno nepuno radno vrijeme te je tako upotpunjen stručni tim vrtića koji sada čine pedagoginja/pripravnica ( nepuno radno vrijeme 0,5 ) i zdravstvena djelatnica (dodatni rad)

Raspored djelatnika u Dječjem vrtiću Komiža

|  |  |
| --- | --- |
|  |  |
| Ravnateljica | 1 |
| Pedagoginja | 1 |
| Zdravstvena voditeljica | 1 |
| Odgojiteljice | 7 |
| Admin-računovodstvena radnica | 1 |
| Pomoćnica za djecu s teškoćama | 1 |
| Kuharica | 1 |
| Pomoćna kuharica-servirka | 1 |
| Spremačica | 2 |
| **Ukupan broj djelatnica** | 16 |

1. MATERIJALNI UVJETI RADA

Kvalitetna poticajna organizacija prostora i materijalne sredine u sobama dnevnog boravka bitan je preduvjet za cjelovit razvoj djece. Djelatnost vrtića provodi se u prostoru koji je usklađen sa normativima i propisanim Državnim pedagoškim standardom predškolskog odgoja i obrazovanja . Vrtić je funkcionalan i opremljen, ukupne površine 522,1 m2 koji se sastoji od jedne prostorije površine 53,2m2 za jasličku grupu i sklop prostorija za upravu i stručno osoblje, sanitarni čvorovi, kuhinja, spremište i drugo u prizemlju, te dvije prostorije površine60.5m2 za mješovite vrtićke grupe, prostorije za odgajatelje, sanitarni čvorovi i zajednički prostor od 75 m2 na katu, vanjskog ograđenog prostora za igru površine1279 m2 te ostalih prostora nužnih za funkcioniranje dječjeg vrtića. Za potrebe rada Dječjeg vrtića Komiža koristi se i vanjski prostor koji je u potpunosti ograđen, stoga pruža sigurnost djeci u igri. Prostor je opremljen ljuljačkama, toboganom, vrtuljkom i pješčanikom.

Nabava i nadopuna didaktike i potrošnog materijala

Kako bi prostorno-materijalno okruženje vrtića bilo poticajno, atraktivno i multi-senzoričko, a ponuda didaktike i materijala što raznovrsnija i bogatija, odgojitelji su svojim propitivanjem i promišljanjem izrazili potrebe za opremanjem skupina što se prema financijskim mogućnostima i realiziralo.

Potrošni materijal za rad odgojnih skupina te za estetsko uređenje soba dnevnog boravka i ostalog prostora objekta nabavljan je kontinuirano tijekom godine.

* Potrošni materijal
* Materijali za razne popravke
* Stručna literatura
* Edukativne slikovnice
* Didaktička sredstva
* Prijenosno računalo
* Radna obuća
* Sitni inventar za kuhinju
* Sitni inventar

Svi zaposlenici su svojim odgovornim odnosom prema imovini ustanove te obogaćivanjem materijalne sredine i izradom raznih sredstava za rad pridonosili poboljšanju materijalnih uvjeta. Odgojitelji su dobrom suradnjom s roditeljima, svojom kreativnošću i međusobnom suradnjom te osluškivanjem interesa djece radili na boljoj opremljenosti vanjskog i unutarnjeg prostora.

1. NJEGA I SKRB ZA TJELESNI RAST I RAZVOJ DJECE

Skrb za tjelesni rast i razvoj djece temeljena je na provođenju Programa mjera zdravstvene zaštite djece, higijene i pravilne prehrane u dječjim vrtićima te Godišnjim planom i programom odgojno- obrazovnog rada za pedagošku godinu 2024./2025. Sve zadaće i mjere koncipirane su u skladu s Programom zdravstvene zaštite djece, higijene i pravilne prehrane djece u dječjim vrtićima (N.N. br. 105/02.).

Provodila se redovita dezinfekcija igračaka i svih predmeta koje djeca koriste. Svakodnevno se nadopunjavao zdravstveni odgoj djece vodeći računa o pravilnom pranju ruku, pravilnoj upotrebi papirnatih maramica i ručnika te pravilnim postupcima pri kašljanju i kihanju. S djecom se pričalo o raznim edukativnim temama vezanim uz osobnu higijenu uz pomoć popratnih sadržaja (slikovnice ,kratki filmovi).

Također, u ovoj pedagoškoj godini posebnu pažnju posvetili smo tjelesnom i psihomotornom razvoju djece omogućujući im svakodnevni boravak na otvorenom te jutarnju tjelovježbu u atriju. Maksimalno su iskorištene vremenske prilike za boravak na svježem zraku. U atriju vrtića se kroz igru vježbao razvoj koordinacije i ravnoteže pri pokretima i kretanju kao i razvoj psihomotornih vještina kroz složene postupke.

Sva novoupisana djeca obavila su sistematski pregled prije upisa u vrtić. Tijekom cijele pedagoške godine pratio se rast i razvoj te individualne potrebe djece u suradnji s roditeljima, odgojiteljima i zdravstvenom voditeljicom. Redovito se pratio pobol po skupinama te se po potrebi odmah reagiralo. Vođena je propisana zdravstvena dokumentacija. Rad zdravstvene voditeljice provodio se po planu vezano za skrb o zdravlju djece te samoj zdravstvenoj zaštiti djece. Vodila se briga o higijensko-epidemiološkom stanju u vrtiću, sprječavanju povreda djece te skrb o dnevnom ritmu djece i pravilnoj prehrani. Također, djelatnice vrtića su kao i svake godine obavile sistematske preglede.

Mjere zdravstvene zaštite

Zdravstvenoj preventivi, skrbi i zdravlju djece, prehrani te praćenju rasta i razvoja djece daje se posebna pozornost. Pri upisu u vrtić, djeca trebaju obaviti potreban liječnički pregled u nadležnoj zdravstvenoj ustanovi, a vrtić uspostaviti evidenciju zdravstvenog stanja svakog djeteta. Zdravstvena voditeljica je kroz cijelu pedagošku godinu radila na zaštiti zdravlja djece kroz:

* Procjenu i praćenje psihofizičkog razvoja pojedinog djeteta i djece u skupini te identifikacijom djece s posebnim zdravstvenim potrebama predočenjem potvrde o obavljenom sistematskom zdravstvenom pregledu predškolskog djeteta prije upisa u vrtić, identifikaciju djece s posebnim zdravstvenim potrebama (kronične bolesti, alergije…)
* Upoznavanje djelatnika dječjeg vrtića s karakteristikama psihofizičkog razvoja djeteta i njegovim potrebama i to pružanjem informacija i pisanih uputa (protokola postupanja) odgojiteljima, kuharici i pomoćnom osoblju (spremačicama) uz osiguravanje potrebnih uvjeta za neometan rast i razvoj djeteta
* Redovito praćenje djece s posebnim potrebama i djece s teškoćama u razvoju
* Preventivno djelovanje na suzbijanju bolesti i u situacijama epidemioloških indikacija i to: stalnim praćenjem zdravstvenog statusa djece kroz kontinuirano praćenje pobola djece (vođenje zdravstvenog kartona djeteta u dječjem vrtiću), praćenjem epidemiološke situacije, provođenjem mjera u slučaju pojave zarazne bolesti, provjerom dokumentacije o cijepljenju djeteta i evidencijom procijepljenosti
* Pravovremeno zadovoljavanje osnovnih bioloških potreba djece i to osiguravanjem optimalnog psihofizičkog razvoja djece poticanjem svakodnevnog boravka na zraku (kad vremenske prilike dopuštaju)
* Poticanje kulturno-higijenskih navika kod djece (pranje ruku, upotreba WC-a, pranje zubi, ponašanje za vrijeme obroka..) putem raznih odgojno-obrazovnih sadržaja ovisno o dobi
* Praćenje tjelesnog rasta i razvoja djece u skupini kroz antropometrijska mjerenja (dva puta godišnje) i analizu istog
* Pružanje pomoći djeci u situacijama povreda i bolesti

Zdravstveni odgoj

Zdravstveni odgoj svih sudionika u odgojno-obrazovnom procesu od iznimne je važnosti. Očuvanje i unapređivanje zdravlja najvažniji je segment rada s djecom predškolske dobi te podrazumijeva preventivnu zaštitu u svim područjima djetetova života. Zdravstveni odgoj provodi se kroz različite sadržaje i oblike rada u odgojno-obrazovnim skupinama.

Obilježavanjem Svjetskog dana zdravlja u svim odgojno-obrazovnim skupinama, nastavili smo s „ Tjednom tjelesne aktivnosti“ koji je bio posvećen kretanju, sportu i jačanju tijela kroz igru. Kroz različite aktivnosti djeca su učila o brzini, koordinaciji, preciznosti, fleksibilnosti i ravnoteži i motoričkim sposobnostima koje im pomažu da budu spretna, sigurna i samopouzdana u svakodnevnim situacijama.

Prehrana

Jelovnike na mjesečnoj osnovi sastavlja zdravstvena voditeljica u suradnji s kuharicom. Pri planiranju i izradi jelovnika poštuju se preporuke i smjernice Prehrambenog standarda za planiranje prehrane djece u dječjem vrtiću – jelovnici i normativi (2007.). Kod izrade jelovnika vodilo se računa o raznolikosti i izbalansiranosti namirnica (pravilan odnos ugljikohidrata, bjelančevina i masti). Mjesečni jelovnici se objavljuju na oglasnoj ploči i službenoj web stranici dječjeg vrtića kako bi roditelji imali uvid u jelovnik. Posebna pozornost posvećivala se djeci s posebnim potrebama u prehrani (alergije na neke prehrambene proizvode). Za djecu koja iz zdravstvenih razloga nisu u mogućnosti uzimati određenu vrstu hrane koja se u vrtiću priprema, omogućuje se priprema hrane koju takva djeca smiju uzimati, u suradnji s roditeljima i prema uputama liječnika. Pravilna prehrana djece u ustanovi osiguravala se redovitim brojem obroka u skladu s preporučenim količinama energije i prehrambenih tvari u njima, kontrolom zdravstvene ispravnosti vode kao i propisanim sanitarnim nadzorom namirnica i predmeta opće uporabe koji se rabe u prehrani djece. Posebna pažnja posvećivala se provođenju HACCP sustava. Kontrolu i nadzor nad prehranom djece provodi Nastavni Zavod za javno zdravstvo iz Splita.

Plan obroka:

* 10-satni jaslički i vrtićki program: doručak, voće, ručak, popodnevna užina
* 6-satni program: doručak, voće,

Tijekom cijelog dana djeci je na raspolaganju voda, svi obroci poslužuju se u sobi, a djeca su imala mogućnost samoposluživanja.

Sanitarno-higijenski uvjeti

Suradnja s NZJZ-om u provođenju HACCP sustava uspješno se provodila. Nalazi mikrobiološke čistoće su uredni i odgovaraju zdravstvenoj ispravnosti i mikrobiološkom standardu. Voda je uredno kontrolirana prema propisu. Sanitarni nadzor kuhinje i mikrobiološka analiza hrane od strane NZJZ Split ocijenjeni su zadovoljavajućim ocjenama. Na redovne zdravstveno-sanitarne preglede djelatnici su upućeni tijekom godine po ugovoru.

1. ODGOJNO – OBRAZOVNI RAD

Bitne zadaće odgojno-obrazovnog rada za pedagošku godinu 2024./2025. usklađene su s polazištima, vrijednostima, načelima i ciljevima Nacionalnog kurikuluma predškolski odgoj i obrazovanje. Odgojno-obrazovni rad temeljili smo na vrijednostima koje unaprjeđuju intelektualni, društveni, moralni, duhovni i motorički razvoj djece, a to su: znanje, identitet, humanizam i tolerancija, odgovornost, autonomija i kreativnost. Osnovno polazište bilo je osiguravanje dobrobiti za dijete.

Sva naša djelovanja bila su usmjerena zadovoljavanju potreba djece kao i podizanju kvalitete življenja djece i odraslih u kontekstu dječjeg vrtića, ali i šire. Da bi se to postiglo, trebalo je stvarati uvjete i okruženje poticajno za maksimalan razvoj aktualnih i potencijalnih funkcija i sposobnosti djece. To smo nastojali postići kontinuiranim unapređivanjem organizacije i realizacije procesa njege i odgojno-obrazovnog rada kao i podizanjem stručnih kompetencija odgojnih djelatnika.

S obzirom da je obitelj u kojoj dijete odrasta primarna zajednica odrastanja, nastojali smo ostvariti kvalitetnu suradnju i partnerstvo s roditeljima, kroz svakodnevnu komunikaciju, putem whatsapp grupe i oglasnih ploča u Vrtiću.

Polazeći od potreba djece, Kurikuluma dječjeg vrtića i Godišnjeg plana i programa trudili smo se svakodnevno osigurati osobnu, emocionalnu i tjelesnu, obrazovnu i socijalnu dobrobit djece. Radili smo na projektima koji su zasnovani na dječjim interesima, pazeći da razvoj aktivnosti ide u smjeru koji je svrhovit djeci, što garantira motivaciju i uspješno učenje, uvažavajući pri tom cjeloviti razvojni pristup koji osigurava temelj kojim se postiže razumijevanje i poštivanje prirodnog razvoja djeteta. Nastojali smo odgojno-obrazovni proces oblikovati tako da svaka aktivnost istodobno podupire različite aspekte cjelovitog razvoja djeteta te ujedinjuje različita područja njegova učenja.

Planiranje odgojno-obrazovnog rada temeljili smo na odgojnim opažanjima i na praćenju interesa skupine, ali i na praćenju specifičnih interesa i sposobnosti svakog djeteta. U skladu s tim projektno smo planirali, stvarali poticajno okruženje, mijenjali centre aktivnosti, itd. To je proces koji zahtjeva punu suradnju svih sudionika. Sobe dnevnog boravka odgojno-obrazovnih skupina bogato su opremljene didaktičkim materijalima i centrima aktivnosti.

Materijal se tijekom cijele godine izmjenjivao i dopunjavao ovisno o dječjim interesima i potrebama.

Većina aktivnosti i razvojnih zadaća je ostvareno, a posebno:

* Samostalnost u jelu i piću, pri oblačenju i svlačenju, obavljanju osobne higijene
* Suradnja s roditeljima - odvikavanje od pelena
* Razvoj pozitivne slike o sebi, poticanje poželjnih oblika ponašanja, kulturnog ophođenja, sposobnost samokontrole
* Prihvaćanje ograničenja, usvajanje pravila skupine, primjenjivanje pravila ponašanja
* Razumijevanje i prihvaćanje drugih i njihovih različitosti.

Kroz raznolike projekte i aktivnosti tijekom pedagoške godine ukazivali smo djeci na važnost očuvanja okoliša, prirode i tradicije te poticali razvoj kreativnosti. U realizaciji projekata surađivali smo s vanjskim suradnicima i lokalnom zajednicom, ovisno o temi projekta. Suradnju i građenje partnerskih odnosa s roditeljima nastojali smo i ove godine razvijati putem uključivanja roditelja.

U prosincu smo organizirati „Dane otvorenih vrata Vrtića“ postavljajući izložbu fotografija svih generacija povodom obilježavanja 60 godina rada u objektu na današnjoj lokaciji, izgrađenom prema projektu arhitekta Stjepana Planića. Radionica za tate, izrada „Kalankota“ u suradnji s udrugom „Palagruža“ bila je vrlo uspješna.

U suradnji sa Srednjom školom „A.M. Karamaneo“ i Dječjim vrtićem Vis smo, za djecu predškolaca, pokrenuli projekt „Molo balonco“ (cilj projekta je stjecanje predmatematičkih vještine-mjerenje) koji zbog bolesti voditeljice projekta nismo završili.

Obilježili smo, posjetili, organizirali i sudjelovali:

RUJAN

* prilagodba novoupisane djece
* izlet u polje, na jematvu i posjet vinariji
* manifestacija „ Dani rogača“ – suradnja s roditeljima
* radionica za djecu ( sur. s roditeljima Marija Ljotić Plichta) „Postavljanje granica“

LISTOPAD

* radionica u suradnji s Geoparkom i DVD Komiža
* projekt „Puž“
* Jesenska svečanost
* „ Pravi prijatelj“ predstava u Spomen domu
* „Bajkosvijet“ početak projekta koji će trajati cijelu godinu

STUDENI

* Radionica u suradnji s Geoparkom „ Čisto podmorje“- na plaži Jurkovica
* „Najpoznatije građevine svijeta“ -početak projekta koji će trajati cijelu godinu
* Mini projekt „Maslina“
* Izlet u maslinik u Zoborje
* Posjet uljari u Podšpilje

PROSINAC

* Izložba povodom 60. g. postojanja zgrade vrtića „Vremeplov kroz fotografiju“
* Radionica za tate „ Moj kalanko“ voditelj Antonio Fiamengo
* Sv. Nikola u Vrtiću -Priredba - uz podjelu prigodnih darova za djecu
* Predstava u organizaciji UHVIDR-e „ Kazalište na cesti“
* Radionica u suradnji sa SS A.M. Karamaneo „ Molo balonca“ u prostorima škole
* Posjet motorista iz MK „Garbin“ (druženje i podjela darova)
* Božić u vrtiću – dolazak djeda Božićnjaka i predstava roditelja „ Božićna crvenkapica““

SIJEČANJ

* projekta " Vlak u snijegu“
* obilježavanje noći muzeja, izlet na Vis, posjet rimskim termama i novom arheološkom nalazištu, susret s arheologom

VELJAČA

* obilježavanje dana djece s posebnim potrebama „ Zagrli za rijetke“
* projekt „ Rimski gladijatori“ ( izrada maski za maskembal)

OŽUJAK

* "Poklod" maskenbal u vrtiću i odlazak na zabavu u Gradsku knjižnicu
* obilježavanje Dana žena
* predstava u Spomen domu „ Teta opereta i barba klavalir“
* projekt „ Egipat“

TRAVANJ

* obilježavanje Svjetskog dana zdravlja
* obilježavanje Dana planeta Zemlja
* izlet u suradnji s Geoparkom u vojnu bazu na Humu, gledamo zvijezde
* čistimo plažu „Kamenice“ (suradnja s Geoparkom)
* sudjelovanje na dječjem festivalu (izrađujemo zastavice)
* posjet reciklažnom dvorištu
* postavljanje kompostera u dvorištu vrtića (suradnja s Geoparkom)

SVIBANJ

* obilježavamo Majčin dan
* posjet DVD Komiža povodom sv. Florijana
* radionica za djecu, suradnja s roditeljima (Marija Ljotić Plichta) , Himna vrtića
* projekt „Eko vrt“ ( sadnja povrća i začinskog bilja u dvorištu)
* izlet na Biševo – posjet tunelu na Gatuli i posjetiteljskom centru

LIPANJ

* posjet HGSS-u Komiža
* predstava roditelja za djecu „Tajanstvena krađa rođendanske torte“
* Izlet na Biševo – predškolci
* završna svečanost
* kazalište u vrtiću – posjet kazališta Mala scena sa predstavom „ Priča o oblaku“

Program predškole

Jedna od bitnih zadaća u protekloj pedagoškoj godini bila je provođenje kurikuluma predškole (s djecom u godini prije škole) koji osigurava pedagošku promišljenost odgojno-obrazovnih

aktivnosti te njihovu svrsishodnost i smislenost za djecu. Na provedbu obveznog programa predškole Dječjeg vrtića Komiža Ministarstvo znanosti i obrazovanja je dalo suglasnost dana 01.07.2019. (KLASA:601-02/19-03/00412,UR.BROJ: 533-05-19-0004) uz prethodno pozitivno mišljenje Agencije za odgoj i obrazovanje. Program predškole integrirani je dio 10-satnog programa te se provodio u dvije odgojne skupine, a u sklopu programa djeci je osigurana prilika za stjecanje iskustva institucijskog predškolskog odgoja i obrazovanja. Voditeljice programa su odgojno-obrazovni rad s djecom planirale i oblikovale cjelovito vodeći se interesima djece u skupini te kreirale poticajno okruženje za održavanje odgojno-obrazovnih aktivnosti i stjecanje raznovrsnih iskustava djece. Procjena predškolaca odnosila se na područje govorno-jezičnog i grafomotoričkog razvoja, vizualne percepcije, matematičkog predznanja, prostorne orijentacije, socio-emocionalnog razvoja i poznavanja činjenica iz svakodnevnog života. Tijekom godine, odgojiteljice su i individualno razgovarale sa svim roditeljima predškolaca i informirale ih o napredovanju i postignućima djece. Ostvarena je i kvalitetna suradnja i komunikacija stručno-razvojne službe vrtića i škole u vidu razmjene informacija o djeci i njihovim potrebama i interesima.

U sklopu programa predškole za djecu koja su školski obveznici, organizirano je tijekom pedagoške godine nekoliko izleta i posjeta izvan vrtića.

Program predškole pohađalo je ukupno **7** djece koji su bili redoviti polaznici vrtića. Na zahtjev staratelja, jedna djevojčica, koja je pohađala program predškole, dobila je odgodu od polaska u školu te ostaje još jednu godinu u vrtiću..

Sredstva za rad programa predškole osigurali su Osnivač i Ministarstvo znanosti i obrazovanja, kao i prostor, odgovarajuću opremu i materijale za rad s djecom. Za potrebe predškolaca ove godine smo koristili radne listove te razne edukativne materijale za poticanje socio-emocionalnog razvoja.

6. STRUČNO USAVRŠAVANJE ODGOJNO-OBRAZOVNIH DJELATNIKA

Stručno usavršavanje provodilo se s ciljem unapređivanja odgojno-obrazovne prakse svakog pojedinca i ustanove u cjelini te predstavlja jedan od glavnih uvjeta za kvalitetan rad. Svi stručni djelatnici su izradili individualni plan stručnog usavršavanja, na temelju kojeg se izradio nacrt stručnog usavršavanja u skladu s mogućnostima ustanove.

Stručno usavršavanje se provodilo: Sudjelovanjem u radu Odgojiteljskog vijeća

Sudjelovanjem u radu stručnih aktiva

Sudjelovanjem na webinarima i on-line radionicama i radionicama

* Radionica za odgojitelje i stručne suradnike „ Artfulness u dječjem vrtiću- primjeri dobre prakse“, prof. Mirjana Bakotić
* „Dokumentiranje i prezentiranje stvaralačkog rada djece u centru za roditelje“

( Edulist)

* „Seksualni razvoj djece – izazovi i odgovornosti u vrtićkom kontekstu“
* Međužupanijski stručni skup - Unapređivanje odgojno-obrazovne prakse u ustanovama ranog i predškolskog odgoja
* „Kako planirati i postaviti likovni problem u radu s djecom predškolske dobi“

 ( Edulist)

* „Važnost usmenog pripovijedanja u odgoju i obrazovanju, uz elemente biblioterapije i logoterapije“ ( Eduza )

Suradnjom s drugim vrtićima

Praćenjem novo izašle stručne literature

7. SURADNJA S RODITELJIMA

Poticanje suradničkih odnosa sa djetetovom obitelji, prvenstveno roditeljima, u svrhu ostvarivanja optimalnih uvjeta za djetetov rast i razvoj, jedan je od prioritetnih zadataka zacrtanih u Godišnjem planu i programu rada ustanove, ali i jedan od ciljeva Razvojnog plana ustanove u procesu samovrednovanja rada.

Suradnja s roditeljima temeljila se na međusobnom uvažavanju i nadopunjavanju uloga, a na dobrobit djeteta. Takvom suradnjom stvaraju se pozitivni odgojni utjecaji koji potiču cjelokupan razvoj djeteta. Naš zadatak je da na prirodan, spontan i susretljiv način pronađemo put do svakog roditelja te ga zainteresiramo za život i rad u vrtiću.

Na oglasnim pločama redovito su se objavljivale informacije za roditelje kao i kroz whatsapp grupu vrtića.

U ovoj pedagoškoj godini organizirano je ukupno 3 roditeljska sastanaka.

Roditeljski sastanci održani tijekom pedagoške godine 2024/2025.

Prvi informativni roditeljski sastanak

Priprema djeteta za polazak u školu, ljetna organizacija rada..

Izbor roditelja kao predstavnika u Upravno vijeće vrtića.

Tijekom pedagoške godine kontinuirano su održavani i individualni sastanci s roditeljima. Na individualnim sastancima općenito se razgovaralo o ponašanju pojedinog djeteta, interesima djeteta za različite aktivnosti, socio-emocionalnim odnosima i ostalom.

Između ostalog, roditelji su mogli dobiti kratke informacije pri dolasku i odlasku djece u/iz vrtića te putem Kutka za roditelje i whatsapp grupe.

1. SURADNJA S VANJSKIM ČIMBENICIMA

Sa ciljem unapređenja kvalitete odgojno-obrazovnog rada, vrtić ostvaruje uspješnu suradnju sa lokalnom zajednicom, te različitim udrugama i ustanovama na području otoka Visa i županije u provođenju projekata i aktivnosti.

* Gradskim vijećem Grada Komiže
* Osnovnom školom «Komiža»
* Nautički centar «Komiža»
* PZ Podšpilje
* DVD Komiža
* UHVIDRA- Vis
* Knjižnica „Ranko Marinković“ Komiža
* Knjižnica Vis
* Erste banka u Komiži
* HGSS Komiža
* Geopark Vis
* MK Garbin
* SŠ „A.M. Karamaneo“
* Dječji vrtić „Vis“
* Udruga „Palagruža“
* Nastavni zavod za javno zdravstvo
* Učilište Eduka Savjet
* Turistička zajednica Komiža
* Agencija za odgoj i obrazovanje
* Centar za socijalnu skrb Vis i Zagreb

9. GODIŠNJE IZVJEŠĆE RADA RAVNATELJICE

Postavljeni ciljevi i zadaće Godišnjeg plana i program rada ravnatelja za pedagošku godinu 2024./2025. realizirani su u najvećoj mogućoj mjeri, prateći potrebe korisnika usluga našeg vrtića. Uloga ravnatelja iziskuje velike organizacijske i menadžerske kompetencije te konstantnu edukaciju na profesionalnom planu. Tranzicija novih zaposlenika koja je obilježila i ovu pedagošku godinu potvrđuje tezu otežanog pronalaska odgovarajućeg kadra na otocima. Najvažniji realizirani poslovi i radne zadaće iz Godišnjeg plana i programa rada ravnateljice u odnosu na:

USTROJSTVO RADA:

* sudjelovanje na roditeljskim sastancima na početku pedagoške godine i tijekom godine
* sudjelovanje u organizaciji života i rada u vrtiću (raspored skupina i odgojiteljica, dnevni ritam, plan godišnjih odmora, dežurstvo, radno vrijeme…)
* formiranje odgojnih skupina prema pedagoškim standardima
* raspored odgojnih djelatnika po skupinama
* sudjelovanje u izradi prijedloga Godišnjeg plana i programa rada ustanove, Godišnjeg izvješća, Programa predškole te praćenje realizacije istih
* izrada plana godišnjih odmora
* organizacija rada u ljetnim mjesecima – dežurstva
* sudjelovanje u izradi ankete za ljetna dežurstva
* organizacija poslova vezanih za novoupisanu djecu (ugovori, privole, izjave, inicijalni razgovori…)
* sudjelovanje u provođenju upisa i ispisa djece prema potrebama i interesima roditelja tijekom cijele godine, u skladu sa slobodnim kapacitetima vrtića
* rješenja o godišnjem zaduženju i strukturi radnog vremena
* sudjelovanje u pripremi sjednica i provođenju odluka donesenih na sjednicama Upravnog vijeća
* sudjelovanje u pripremi sjednica i provođenju odluka donesenih na sjednicama Odgojiteljskog vijeća
* kontinuirana suradnja sa Osnivačem (prisustvovanje sjednicama Gradskog vijeća po potrebi te dostavljanje traženih informacija, dokumenata)
* praćenje i sudjelovanje u provođenju programa Zaštite na radu
* evidentiranje uplata korisnika usluga
* predstavljanje i zastupanje vrtića
* sklapanje pravnih poslova u ime i za račun vrtića
* planiranje suradnje s vanjskim suradnicima u cilju bogaćenja odgojno-obrazovnog rada kao i promociji Ustanove
* raspisivanje natječaja

ORGANIZACIJA RADA I POSLOVANJA:

* praćenje realizacije satnice odgojnih djelatnika
* praćenje realizacije satnice stručnih suradnika i drugih djelatnika vrtića
* praćenje realizacije godišnjih zaduženja
* promišljanje i organizacija novih oblika i modela komunikacije sa svim djelatnicima i korisnicima usluga vrtića
* predlaganje osoba za zasnivanje radnog odnosa na određeno i neodređeno vrijeme
* sklapanje ugovora o pružanju usluga vrtića s roditeljima
* sklapanje ugovora s dobavljačima
* donošenje odluka o plaćenim dopustima, nagradama, opomenama…
* praćenje učinkovitosti rada i obavljanja poslova i radnih zadataka ostalih službi u vrtiću te vanjskih suradnika
* usklađivanje pravnih dokumenata s novim zakonskim okvirima
* sudjelovanje u nabavi nove pedagoške dokumentacije za sljedeću pedagošku godinu
* osiguranje korištenja slobodnih dana

MATERIJALNI UVJETI:

* nabavka didaktičke opreme, igračaka, potrošnog materijala…
* nabavka senzornih pomagala za djecu s poteškoćama
* nadopuna vanjskog prostora, pijeskom, biljkama, cvijećem,
* nabavka novog računala
* stvaranje uvjeta za provođenje što kvalitetnije odgojno-obrazovne prakse

DIJETE

* osiguranje prostora boravka djece stalnim praćenjem i procjenjivanje kvalitete smještaja (grijanje, hlađenje, praćenje ispravnosti opreme i namještaja u svim prostorima vrtića..)
* uključivanje djece u projekte na razini mjesta
* promišljanje o kreiranju okruženja za razvoj i učenje kroz igru s ciljem poticanja cjelovitog razvoja svakog djeteta
* praćenje napretka pojedinog djeteta prema izvješću stručnih suradnika
* predlaganje promjena i izrada IOOP-a
* suradnja s vanjskim stručnjacima
* redovito razmjenjivanje informacija i zapažanja o pojedinom djetetu
* praćenje prilagodbe, skrb za tjelesni rast i razvoj djece
* upoznavanje svih zaposlenika s protokolima, pravilnicima i procedurama naše ustanove
* podržavanje projekata
* evidencija boravka djece u vrtiću
* pružanje pomoći odgojiteljicama i roditeljima u poticanju cjelovitog razvoja i razvoja kompetencija svakog pojedinog djeteta
* zaštita prava djece kroz provedbenu i zakonsku regulativu uključujući sve institucije
* aktivno sudjelovanje u različitim druženjima djece i odraslih
* izbor vrijednih sadržaja koji obogaćuju neposredan odgojno-obrazovni rad s djecom

RODITELJI:

* poticanje njihovog aktivnog uključivanja u rad ustanove
* sudjelovanje u individualnim razgovorima s roditeljima vezano uz problemske situacije
* pravovremeno informiranje (usmeno, pismene obavijesti na kutićima za roditelje, putem plakata, preko web-a, roditeljski sastanci…) o svim aktualnostima u vrtiću te planiranim događanjima
* sudjelovanje u prilagodbi organizacije rad vrtića specifičnim potrebama djece i roditelja
* informiranje roditelja novoupisane djece o obilježjima institucionalnog odgoja i o posebnosti vrtića i skupine kroz roditeljske sastanke i razgovore
* stručna pomoć i podrška odgojiteljicama u pripremi individualnih razgovora s roditeljima
* razvijati suradnju s roditeljima kao partnerima u kreiranju odgojno-obrazovnog rada

ODGOJITELJI/ICE, STRUČNI SURADNICI:

* stručna pomoć odgojiteljicama u primjeni standarda kvalitete u svim segmentima odgojno-obrazovnog procesa
* zajedničke refleksije s ciljem definiranja učinkovitih načina postizanja veće razine kvalitete
* praćenje kvalitete i redovitosti obavljanja radnih zadaća
* stimulacija za inovativno provođenje i obavljanje radnih zadaća
* pružanje podrške i pomoći u daljnjem profesionalnom razvoju
* pružanje stručne pomoći i potpore sa ciljem unapređivanja suradnje s roditeljima
* poticanje vještina kvalitetne komunikacije među kolegama
* podrška sa svrhom osnaživanja refleksivnih kompetencija
* pomoć i potpora u kreiranju poticajnog prostorno-materijalnog i socijalnog okruženja koje potiče razvoj individualno različitih znanja, vještina i kompetencija djece
* pružanje stručne pomoći pedagoginji pripravnici u izradi programa stažiranja, te praćenje realizacije programa po fazama

OSTALI ZAPOSLENICI:

* timsko planiranje sa tehničkim osobljem (održavanje objekta i saniranje hitnih problema, zamjene radnika na bolovanju, praćenje jelovnika posebno za alergičare, uključivanje novih zaposlenika u dnevni ritam ustanove, zaduženja)
* suradnja i planiranje s administrativnim osobljem (financijsko poslovanje, računi, blagajna, e računi, praćenje potrošnje i pronalaženje uštede sredstava, pravna savjetovanja u odnosu na izmjene Zakona…)
* provođenje mjera zaštite na radu (nabava radne odjeće i obuće, osiguravanje sredstava za polaganje higijenskog minimuma, produljenje sanitarnih iskaznica, procjena radne sposobnosti pri medicini rada,)
* briga o odgovornom odnosu radnika prema imovini vrtića
* sudjelovanje u izradi plana nabave namirnica kao i izradi jelovnika

OSOBNO STRUČNO USAVRŠAVANJE

* interni oblici stručnog usavršavanja - Odgojiteljska vijeća
* praćenje stručne literature
* stalna komunikacija s kolegicama ravnateljicama iz ostalih vrtića
* Webinar „Zakon u vrtiću“, Eduka savjet
* Radionica za odgojitelje i stručne suradnike „Implementacija Artfulness pristupa u radu s djecom“, prof. Mirjana Bakotić

 Ana Žitko, ravnateljica

10. IZVJEŠĆE O RADU PEDAGOGINJE-pripravnice

Posao stručnog suradnika pedagoga / pripravnika obavljan je prema tromjesečnom planu i programu, te Nacionalnom okvirnom kurikulumu za rani i predškolski odgoj i obrazovanje (2014), a realizirao se u neposrednoj interakciji s djecom, roditeljima i odgojiteljima, u poslovima na razini stručnog tima i u ostalim poslovima na razini ustanove.

Rad u odnosu na djecu

* Pratila sam psihofizički razvoj djece i poticala njihov cjelovit razvoj uvažavajući individualne potrebe.
* U suradnji s ravnateljicom prisustvovala sam inicijalnim razgovorima s roditeljima novoupisane djece i procjenjivala njihove razvojne potrebe.
* Boravila sam u odgojno-obrazovnim skupinama, upoznala se s ritmom vrtića, rasporedom, didaktičkom opremom i ostvarivala kontakt s djecom kako bih stekla uvid u njihove potrebe, osjećaje i ponašanje u grupi.
* U jasličkoj skupini pratila sam uspješnost prilagodbe novoupisane djece na vrtić i program.
* Započela sam i kontinuirano pisala uvide o svakom djetetu.
* Izradila sam imenike djece za svaku odgojno-obrazovnu skupinu.

Rad u odnosu na roditelje

* Svakodnevno sam komunicirala s roditeljima pri dolasku u vrtić.
* Predstavila sam se roditeljima na roditeljskom sastanku.
* Izradila sam i podijelila brošuru o radu pedagoga u vrtiću.
* Podijelila sam roditeljima anketu o zadovoljstvu komunikacijom s vrtićem, koju sam izradila za potrebe akcijskog istraživanja.
* Zajedno s odgojiteljicom Tinom Vučemilo vodila sam razgovor s roditeljima dvoje djece zbog neprimjerenog ponašanja jednog djeteta prema drugom.

Rad u odnosu na odgojitelje

* Promatrala sam i analizirala odgojno-obrazovni rad odgojitelja.
* Razgovarala sam s odgojiteljima o interesima djece, planiranju rada i obogaćivanju okruženja.
* Konzultirala sam se s odgojiteljima o pojedinoj djeci, radu i izazovima u ustanovi.
* Sudjelovala sam u timskom radu s odgojiteljima i zajednički tražila rješenja za odgojne izazove.
* Sudjelovala sam u aktivnostima i manifestacijama:
	+ odlazak na predstavu *„Glazbeni vremeplov tete Operete“*,
	+ projekt Dana planete Zemlje – čišćenje plaže i edukacija o recikliranju.
* Podijelila sam odgojiteljima anketu o zadovoljstvu komunikacijom s roditeljima (za potrebe akcijskog istraživanja).

Poslovi vezani za stažiranje

* Izradila sam plan i program rada pedagoga za travanj, svibanj i lipanj.
* Izradila sam izvještaj o radu pedagoga za travanj, svibanj i lipanj.
* Izradila sam brošuru o radu pedagoga.
* Izradila sam ankete:
	+ za roditelje i odgojitelje o zadovoljstvu komunikacijom s vrtićem,
	+ za odgojitelje o zadovoljstvu komunikacijom s roditeljima.
* Izradila sam skalu procjene djece vrtićke dobi.
* Pisala sam dnevnik rada.
* Upoznala sam se sa zakonskim i programskim dokumentima:
	+ Zakonom o predškolskom odgoju i obrazovanju,
	+ Godišnjim planom i programom vrtića,
	+ Statutom vrtića,
	+ Kurikulumom vrtića,
	+ Programom stažiranja stručnog suradnika pedagoga

 Pedagoginja / pripravnik: Plamenka Marunić

11. GODIŠNJE IZVJEŠĆE RADA ZDRAVSTVENE VODITELJICE

Poslove i zadaće zdravstvene voditeljice u Dječjem vrtiću Komiža obavljala sam u 3 mješovite odgojne skupine. Izvješće sadrži valorizaciju rada u odnosu na pojedine sudionike procesa te postavljene zadaće.

DIJETE

Prijam novoupisane djece:

* Izrađivala sažetke o razvojnim osobitostima, navikama i potrebama djece
* Sudjelovala sam u identifikaciji i opservaciji djece s posebnim potrebama
* Sudjelovala sam u organizaciji odgojnog procesa kroz formiranje odgojnih skupina, te fleksibilnu organizaciju dnevnog ritma
* Sudjelovala sam u praćenju tijeka adaptacije, te se po potrebi uključivala

Skrb o dnevnom ritmu:

* Osiguravala sam i pratila uvjete za pravilno izmjenjivanje dnevnih aktivnosti uvažavajući individualne potrebe djeteta, s posebnim naglaskom na fleksibilnost u zadovoljavanju potreba za hranom, napitkom, kretanjem, boravkom na svježem zraku i odmorom
* Pratila sam organizaciju njege i odgojno – obrazovnog rada s posebnim naglaskom na fleksibilnost u organizaciji
* Pratila sam organizaciju i provođenje fleksibilnog dnevnog odmora djece

Planiranje prehrane – zdrava prehrana

Kontinuirano sam obavljala sve zadaće na planiranje prehrane i izradi jelovnika pridržavajući se novih prehrambenih standarda i normativa, te povremeno uključivala djecu u kreiranje jelovnika.

Pratila sam kvalitetu, kvantitetu i zdravstvenu ispravnost namirnica i gotovih obroka, te vodila brigu o zadovoljavanju potreba djece za tekućinom.

* Inicirala sam fleksibilnu organizaciju obroka na temelju praćenja dječjih potreba
* Kontinuirano sam radila na promicanju zdravih prehrambenih navika kod djece te uvođenjem novih vrsta jela i namirnica obogaćivala dječje iskustvo
* Radila sam na podizanju nivoa samostalnosti djece pri uzimanju hrane kroz uvođenje samoposluživanja u skupinama
* Svakodnevno sam pratila i poticala razvoj kulturno – higijenskih navika, te kulturu jela
* Djeci s posebnim potrebama u prehrani individualno sam prilagođavala jelovnike ovisno o njihovoj potrebi

Praćenje kontrole zdravlja

* Redovito sam pratila zdravstveno stanje djece prisutne u skupinama, te po potrebi vršila trijažu
* Imala sam stalan uvid u epidemiološku situaciju praćenjem pobola djece
* Redovito sam pratila djecu s posebnim potrebama i zdravstvenim teškoćama te sudjelovala u ublažavanju istih
* Vodila svu zdravstvenu dokumentaciju o djetetu sa svim relevantnim podacima
* Pratila sam rast i razvoj djece kroz antropometrijska mjerenja i izračunavanje relativne težine i stupnja uhranjenosti djece
* Kontrolirala sam procijepljenost djece
* Sudjelovala sam u planiranju i promicanju kvalitete svih tjelesnih aktivnosti djece, kao bitnom segmentu u očuvanju i unapređivanju zdravlja djece s posebnim naglaskom na obavezan boravak djece na zraku, te zaštitu djece od prekomjernog izlaganja suncu
* Kontinuirano sam radila na osiguravanju optimalnih sanitarno – higijenskih i sigurnosnih uvjeta u cilju prevencije bolesti i ozljeda

ODGOJITELJI

Informiranje o novoupisanoj djeci:

* Usmeno i pismeno informiranje odgojitelja o djeci s posebnim potrebama, te načinima zadovoljavanja istih
* Edukacija odgojitelja o ponovljenim temama (febrilnim konvulzijama, alergija)

Stručna pomoć u očuvanju i unapređivanju zdravlja djece:

* Svakodnevna komunikacija s odgojiteljima o zdravstvenom statusu djece u skupini, prepoznavanju bolesti, suzbijanju širenja bolesti, te pružanju prve pomoći bolesnom i ozlijeđenom djetetu
* Poticala odgojitelje na prepoznavanje i zadovoljavanje individualnih potreba djece s naglaskom na fleksibilnost u zadovoljavanju istih
* Poticala odgojitelje na unapređivanje kulturno – higijenskih, radnih i prehrambenih navika kod djece (osvješćivanje o važnosti zdrave prehrane –smanjiti unos slatkiša, grickalica i sl.)
* Kontinuiran rad s odgojiteljima na pripremanju djece za obroke, kulturno – higijenske mjere, serviranje, samoposluživanje, motiviranje djece za prihvaćanje novih obroka i okusa jela, te kulturno ophođenje za stolom
* Edukacija odgojitelja iz područja njege i zaštite zdravlja zubi kroz razgovore o smanjivanju slatkiša, uvođenju svježeg i suhog voća, privikavanju na žvakanje krute hrane i sl.
* Edukacija odgojitelja u vezi osiguravanja optimalnih sanitarno – higijenskih uvjeta (prostor, didaktika, prozračivanje i dr.), te sigurnosti djece
* Kroz praćenje dnevnog odmora djece razgovarala sam s odgojiteljima o vremenu trajanja odmora u skladu sa stvarnim i individualnim potrebama djece
* Redovito sam vršila nadzor nad nošenjem uredne radne odjeće i obuće te redovito upućivala na preglede u HE odjel za sanitarnu iskaznicu

RODITELJI

Individualni razgovori sa roditeljima novoupisane djece

* Osobna djetetova i obiteljska anamneza
* Zdravstveni status djeteta
* Djetetove potrebe i navike kod kuće
* Savjetovala roditelje u vezi adaptacije i prijelaznog objekta
* Sudjelovala na roditeljskom sastanku za novoupisanu djecu
* Uvid u zdravstvenu dokumentaciju djece s posebnim potrebama

Kontinuirana komunikacija s roditeljima po pitanju zajedničkih zadaća u očuvanju i unapređivanju djetetova zdravlja

* Individualne konzultacije u vezi zdravstvenih poteškoća i bolesti djece
* Kontrola procijepljenosti djece, te informiranje i upućivanje na cijepljenje
* Kontrola stupnja uhranjenosti djece, te individualni razgovori s roditeljima djece s većim odstupanjima u smjeru pretilosti, upute o prehrani
* Kontinuirano izvještavanje o kvaliteti i kvantiteti prehrane u vrtiću, te važnosti razvoja zdravih prehrambenih navika u cilju očuvanja i unapređivanja zdravlja djece

DRUŠTVO

Ostvarivala sam suradnju s Domom zdravlja Komiža, Higijensko – epidemiološkom službama, Zavodom za javno zdravstvo i Sanitarnom inspekcijom. Izvršavale su se redovite analize hrane i briseva.

RAZVOJNA DJELATNOST

Sudjelovala sam u izradi Godišnjeg plana i programa vrtića za pedagošku godinu 2024/25. Izradila sam svoj osobni plan i program rada.

Kontinuirano sam surađivala sa stručnim timom u vezi organizacije odgojno – obrazovnog procesa, organizacije rada kuhinje i ostalih djelatnika te vezano uz sva aktualna pitanja i događanja u vrtiću.

Sudjelovala sam na radnim dogovorima i stručnim internim aktivima.

 Zdravstvena voditeljica:

 Nadja Gospodinović

1. VREDNOVANJE PROGRAMA

Bitna zadaća u pogledu vrednovanja programa odnosila se na intenziviranje analize kvalitete odgojno-obrazovne prakse vrtića unaprijed utvrđenim standardima (samovrednovanje i vanjsko vrednovanje). Svi sudionici odgojno-obrazovnog procesa su sustavno i kontinuirano provodili praćenje kvalitete rada ustanove. Sukladno tome, provedena je unutarnja procjena odnosno samovrednovanje rada sa ciljem unaprjeđenja suradnje s roditeljima.

U cilju samovrednovanja i poboljšanja kvalitete rada održavane su dnevne i tjedne refleksije na nivou odgojnih skupina te kontinuirano dokumentiranje procesa na svima razinama. Uz obaveznu pedagošku dokumentaciju, u vrtiću posebnu važnost pridajemo i drugim oblicima dokumentiranja (uradci djece, foto, audio i video zapisi, pisane bilješke odgojitelja itd.). U proces samovrednovanja uključena su i djeca koja su svojim djelovanjem i samorefleksijom na vlastito sudjelovanje u pojedinim procesima davali povratnu informaciju o razini kvalitete programa.

Vanjsko vrednovanje provodilo se u suradnji s Ministarstvom znanosti i obrazovanja te nadležnim institucijama.

Na temelju članka 48. Statuta Dječjeg vrtića „Komiža“ – Komiža, Gurnji put 16, Upravno

vijeće vrtića na svojoj 42. sjednici , 30.9.2025. godine donijelo je Odluku o prihvaćanju

i usvajanju Godišnjeg izvješća o ostvarivanju plana i programa Dječjeg vrtića Komiža za

pedagošku godinu 2024./2025.

Isto je razmatrano i utvrđeno na sjednici Odgajateljskog vijeća 29. kolovoza 2025. godine.

 Predsjednik Upravnog vijeća:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Jose Dario Martinis

 ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ana Žitko